**Районна избирателна комисия – Перник**

**Протокол № 10/08.03.2023 г./**

**Днес,** 08.03.2023 г. , се проведе заседание на РИК - Перник.

От 13 /тринадесет/ членове присъстват 8 /осем/

/Анастасия Соколова, Донка Ваташка , Валентина Страхилова, Светлана Петкова, Ирена Шаренкова, Ирина Михайлова, Станислава Антова, Силвия Петрова/

Отсъства по уважителни причини: Румяна Петрова, Галина Никодимова, Аделина Балканджийска, Роберт Василев и Гинка Мирчева.

Заседанието бе открито в 18:00 часа и председателствано от г-жа Донка Ваташка – зам. председател на РИК.

За протоколчик е определена г-жа Станислава Антова.

Председателят на комисията предложи следния дневен ред:

1.  Вземане на решение за одобряване на графичния файл на предпечатния образец и тиража на бюлетината за гласуване в изборите за народни представители на 02 април 2023 г.

2. Разни

**По т.1** от дневния ред докладва Светлана Петкова.

Вземане на решение за одобряване на графичния файл на предпечатния образец и тиража на бюлетината за гласуване в изборите за народни представители на 02 април 2023 г.

С вх. № 40/08.03.2023 г. в РИК - Перник е постъпило писмо от ЦИК, изх. №НС-15-125/08.03.2023г.   във връзка с одобряването на предпечатния образец на бюлетината за  гласуване в изборите за народни представители на 02 април  2023 г., както и за одобряване на тиража на бюлетините за района, съгласно Решение № 1644-НС /13.02.2023г. на ЦИК

С оглед на гореизложеното и на основание чл. 72, ал. 1, т. 1   от Изборния кодекс, и във връзка с т.5 и 6 на Решение № 1644-НС /13.02.2023г. на ЦИК, РИК Перник

Р Е Ш И:

1. ОДОБРЯВА графичния файл на предпечатния образец на бюлетината за гласуване в изборите за народни представители на 02 април  2023 г., който е неразделна част от настоящото решение, но не подлежи на публикуване;
2. ОДОБРЯВА предложения тираж на бюлетините за отпечатване за район Четиринадесети Пернишки  – 117 290 броя.

Решението подлежи на обжалване пред ЦИК в тридневен срок от обявяването му.

След проведено поименно гласуване с 8 /осем/ гласа ЗА и 0 /нула/ ПРОТИВ решението е прието!

/Анастасия Соколова, Донка Ваташка , Валентина Страхилова, Светлана Петкова, Ирена Шаренкова, Ирина Михайлова, Станислава Антова, Силвия Петрова/.

След изчерпване на дневния ред заседанието бе закрито от председателя на заседанието и комисията г-жа Румяна Петрова.

Протоколчик: .......………………

/Станислава Антова/

Зам. председател: ……………..………

/Донка Ваташка/

Секретар:……………………

/Анастасия Соколова/